Սամուել Ժիգո

**Սամուել Ֆլորան Թոմաս Ժիգո** (, ), ֆրանսիացի ֆուտբոլիստ, «Լացիոյի» պաշտպան։

## Ակումբային կարիերա
### Վաղ տարիներ
Վաղ տարիքից Ժիգոն խաղում էր ֆուտբոլ և ռեգբի, որը, ըստ նրա, Ավինյոնում ամենատարածված մարզաձևն է։ Սամուելը ի վերջո ընտրել է ֆուտբոլը, սակայն նրա ավագ եղբայրը՝ Տոնի Ժիգոն, որը նույնպես զբաղվում էր երկու սպորտաձևերով, ընտրել է ռեգբին, որտեղ նա դարձել է ռեգբի-13-ի պրոֆեսիոնալ խաղացող և նույնիսկ խաղացել է ազգային հավաքականում։ Ժիգոն MJC ակադեմիայի սան էր։ Այնտեղից նա տեղափոխվել է տեղական «Ավինյոն Ֆութ 84» ակումբ։ Այդ ժամանակահատվածում՝ 12-14 տարեկան հասակում, Սամուելը նաև զբաղվել է բռնցքամարտով՝ հոր պատճառով, որը կարծում էր, որ որդին չափազանց կախված է ֆուտբոլից։

Պաշտպանն այնուհետև խաղացել է «Լե Պոնտեի» երիտասարդական թիմում, իսկ 2011 թվականին երեք տարվա պայմանագիր է կնքել իր հայրենի քաղաքի «Արլ Ավինյոն» ակումբի հետ։ 2013 թվականի օգոստոսի 30-ին նա իր նորամուտը նշել է Լիգա 2-ում՝ «Նիորի» դեմ խաղում։ Իր դեբյուտային մրցաշրջանում նա խաղացել է 10 խաղ առաջնությունում և երկու անգամ՝ Ֆրանսիայի գավաթում։ 2014 թվականի օգոստոսի 15-ին, «Նանսիի» դեմ խաղում, Սամուելը խփել է իր առաջին գոլը «Արլ Ավինյոնի» կազմում։

### «Կորտրեյկ» և «Գենտ»
2015 թվականի ամռանը Ժիգոն տեղափոխվել է բելգիական «Կորտրեյկ» թիմ։ 2015 թվականի հուլիսի 25-ին, Բելգիայի առաջնության առաջին տուրի խաղում՝ «Ստանդարտ Լիեժի» դեմ (2:1), նա նշել է իր նորամուտը ակումբի կազմում՝ խաղադաշտ դուրս գալով 34-րդ րոպեին Անտոնի Վան Լոյի փոխարեն։ 2016 թվականի հոկտեմբերի 1-ին, Բելգիայի առաջնության 9-րդ տուրի՝ «Լոքերենի» դեմ խաղում (1:2), Սամուելը խփել է իր առաջին գոլը «Կորտրեյկի» կազմում։ Ընդհանուր առմամբ, նա «Կորտրեյկի» կազմում անցկացրել է 53 խաղ բոլոր մրցաշարերում և խփել երկու գոլ։

2017 թվականի հունվարին Ժիգոն տեղափոխվել է «Գենտ»՝ կնքելով 4.5 տարվա պայմանագիր։ Transfermarkt-ի տվյալներով՝ տրանսֆերի արժեքը կազմել է 1.3 միլիոն եվրո։ 2017 թվականի հունվարի 29-ին, Բելգիայի առաջնության 24-րդ տուրի՝ «Բրյուգգեի» դեմ խաղում (2:0), նա նորամուտը նշել է նոր թիմի կազմում՝ դուրս գալով մեկնարկային կազմում։ 2017 թվականի հուլիսի 30-ին, 2017/18 Բելգիայի առաջնության առաջին փուլի խաղում՝ «Սինտ-Տրյուդենի» դեմ (2:3), Սամուելը խփել է իր առաջին գոլը «Գենտի» կազմում։ Ընդհանուր առմամբ, նա ակումբի կազմում անցկացրել է 64 խաղ բոլոր մրցաշարերում և խփել երկու գոլ։

### «Սպարտակ» (Մոսկվա)
մինի|170px|Ժիգոն «Սպարտակ» ակումբի կազմում
մինի|200px|2018 թվականի սեպտեմբերի 2-ին «Զենիթի» հետ խաղի ժամանակ
2018 թվականի հունիսի 4-ին Ժիգոն տեղափոխվել է Մոսկվայի «Սպարտակ»՝ կնքելով չորս տարվա պայմանագիր։ Տրանսֆերի արժեքը կազմել է 8 միլիոն եվրո։ 2018 թվականի հուլիսի 28-ին, Օրենբուրգի դեմ առաջին շրջանի խաղում, նա նշել է իր նորամուտը Ռուսաստանի Պրեմիեր լիգայում և խաղի 4-րդ րոպեին խփել է գոլ, որը դարձել է հաղթական։

2018 թվականի սեպտեմբերի 2-ին Սամուելը վնասվածք է ստացել «Զենիթի» դեմ 6-րդ տուրի խաղում (0:0), ֆրանսիացին բախվել է «կապույտ-սպիտակ-կապույտների» հարձակվող Արտյոմ Ձյուբայի հետ և փոխարինվել է խաղի 27-րդ րոպեին։ Խաղացողի մոտ ախտորոշվել էր ձախ ծնկի հոդի առաջային խաչաձև կապանների լիակատար պատռվածք։ 2018 թվականի սեպտեմբերի 5-ին Ժիգոն վիրահատվել է Հռոմի «Վիլլա Ստյուարտ» կլինիկայում։ 2019 թվականի մարտի 13-ին նա վերականգնվել է վնասվածքից և սկսել է աշխատել ընդհանուր խմբի հետ։ 2019 թվականի մարտի 17-ին, վնասվածքից հետո առաջին անգամ, նա ընդգրկվել է Սանկտ Պետերբուրգի «Զենիթ»-ի դեմ խաղի (1:1) հայտացուցակում։ Նա վնասվածքից հետո առաջին անգամ խաղացել է 2019 թվականի ապրիլի 6-ին՝ ԲԿՄԱ-ի դեմ խաղում (0:2), այս խաղում նա դուրս է եկել մեկնարկային կազմում և մասնակցեցլ է ամբողջ խաղին։ Ընդհանուր առմամբ, 2018/19 մրցաշրջանում նա «Սպարտակի» կազմում անցկացրել է 11 խաղ բոլոր մրցաշարերում և խփել մեկ գոլ։

2019 թվականի հուլիսի 13-ին, 2019/20 առաջնության առաջին փուլում, ինչպես մեկ տարի առաջ, նա խփել է «Սպարտակի» միակ հաղթական գոլը Պրեմիեր լիգայի նորեկի՝ այդ անգամ «Սոչիի» դեմ խաղում։ 2019 թվականի օգոստոսի 19-ին նա երկու գոլ է խփել Մոսկվայի ԲԿՄԱ-ի դեմ խաղում (2:1) և այդպիսով օգնել է իր թիմին հաղթել դերբիում։ 2019 թվականի սեպտեմբերի 14-ին նա բացել է խաղի հաշիվը Ռուսաստանի առաջնության «Ուրալի» դեմ տնայինհանդիպման ժամանակ, սակայն «Սպարտակը» պարտվել է 1:2 հաշվով։ 2019 թվականի հոկտեմբերի 19-ին Կազանի «Ռուբինի» դեմ խաղում (0:0) նա դուրս է եկել մեկնարկային կազմում և առաջին անգամ թիմը գլխավորել է ավագի թևկապով։ Ընդհանուր առմամբ, 2019/20 մրցաշրջանում նա «Սպարտակի» կազմում անցկացրել է 34 խաղ բոլոր մրցաշարերում և խփել չորս գոլ։

2020 թվականի օգոստոսի 29-ին, Ռուսաստանի 2020/21 առաջնության 6-րդ տուրի տնային խաղում՝ «Տուլա Արսենալի» դեմ (2:1), խաղի 45-րդ րոպեին նա խփել է հաղթական գոլը՝ Ջորդան Լարսոնի փոխանցմամբ։ 2020 թվականի նոյեմբերի 29-ին, Ռուսաստանի առաջնության 16-րդ տուրի «Ռոտորի» դեմ տնային խաղում (2:0), նա գոլ է խփել 92-րդ րոպեին՝ անկյունային հարվածից հետո, և նաև վստահ խաղացել է պաշտպանությունում և ճանաչվել է խաղի լավագույն խաղացող։ 2020 թվականի դեկտեմբերի 5-ին, 17-րդ տուրի «Տամբովի» դեմ տնային խաղում (5:1), նա գոլ է խփել 87-րդ րոպեին։ Ընդհանուր առմամբ, 2020/21 մրցաշրջանում նա «Սպարտակի» կազմում անցկացրել է 27 խաղ բոլոր մրցաշարերում, խփել է երեք գոլ և օգնել է իր թիմին նվաճել առաջնության արծաթե մեդալները։

2022 թվականի մարտի 19-ին, Ռուսաստանի 2021/22 առաջնության 22-րդ տուրի՝ «Նիժնի Նովգորոդի» դեմ խաղում (1:1), Ժիգոն խաղացել է իր 100-րդ խաղը «Սպարտակի» կազմում։ 2022 թվականի մայիսի 21-ին, ակումբի կազմում Ռուսաստանի առաջնությունում իր վերջին խաղում, նա գոլ է խփել «Խիմկիի» դեմ խաղում (1:2)։ 2022 թվականի մայիսի 29-ին ակումբի հետ միասին նա դարձել է Ռուսաստանի գավաթի հաղթող՝ եզրափակչում հաղթելով Մոսկվայի «Դինամոյին» (2:1)։ 2021/22 մրցաշրջանում նա բոլոր մրցաշարերում անցկացրել է 38 խաղ և խփել երկու գոլ։ Ընդհանուր առմամբ, 2018-ից 2022 թվականներին նա «Սպարտակի» կազմում անցկացրել է 110 խաղ և խփել 10 գոլ։

### «Օլիմպիկ Մարսել» և «Լացիո»
2022 թվականի հունվարի 30-ին «Սպարտակը» հայտարարել է Ժիգոյի տեղափոխության մասին «Օլիմպիկ Մարսել», սակայն նա 2021/22 մրցաշրջանի ավարտը վարձավճարով անցկացրել է մոսկովյան ակումբում։ 2022 թվականի հունիսի 29-ին նա միացԵԼ Է Մարսելին և ներկայացվել է որպես կոմիքսների սուպերհերոս։ Նա իր նորամուտը ակումբի կազմում նշել է 2022 թվականի օգոստոսի 7-ին՝ Ֆրանսիայի առաջնության առաջին փուլի խաղում՝ «Ռեյմսի» դեմ (4:1), ամբողջ խաղն անցկացնելով խաղադաշտում։ Նա իր առաջին գոլը Մարսելի կազմում խփել է 2022 թվականի սեպտեմբերի 10-ին՝ Ֆրանսիայի առաջնության 7-րդ տուրի՝ Լիլի դեմ խաղում (2:1)։ 2022 թվականի նոյեմբերի 6-ին, Ֆրանսիայի առաջնության 14-րդ տուրի՝ Լիոնի դեմ խաղում (1:0), նա խփել է խաղի միակ գոլը և այդպիսով հաղթանակ է բերել իր ակումբին։

2024 թվականի օգոստոսի 30-ին նա վարձավճարով տեղափոխվել է Լացիո մինչև 2024/25 մրցաշրջանի ավարտը՝ որոշակի պայմաններով գնելու պարտավորությամբ։ Նա իր նորամուտը նշել է ակումբի կազմում 2024 թվականի հոկտեմբերի 24-ին՝ ՈՒԵՖԱ-ի Եվրոպա լիգայի «Տվենտե»-ի դեմ խաղում (2:0)։ 2024 թվականի հոկտեմբերի 27-ին նա իր առաջին խաղը խաղացել է «Լացիոյի» կազմում Իտալիայի առաջնությունում՝ խաղադաշտ դուրս գալով 9-րդ տուրի «Ջենոայի» դեմ խաղի (3:0) 85-րդ րոպեին։ Նա իր առաջին գոլը ակումբի կազմում խփել է 2024 թվականի նոյեմբերի 24-ին՝ Իտալիայի առաջնության 13-րդ տուրի «Բոլոնիայի» դեմ խաղում (3:0), գոլ խփելով խաղի 68-րդ րոպեին։ 2025 թվականի հունիսին նա դարձել է Լացիոյի մշտական խաղացող։

## Ձեռքբերումներ
### Թիմային
**«Սպարտակ»**
* Ռուսաստանի առաջնության արծաթե մեդալակիր՝ 2020/21
* Ռուսաստանի գավաթակիր՝ 2021/22

### Անձնական
* ՌՖՄ ազգային մրցանակի «Մրցաշրջանի 33 լավագույն խաղացողներ» հաղթող` (**2**): 2019/20 (№ 3), 2020/21 (№ 3)։

## Վիճակագրություն
### Ակումբային

## Անձնական կյանք
Ժիգոն ծնվել է ֆրանսիական ընտանիքում, բայց ունի ալժիրական արմատներ. նրա նախատատը այդ երկրից էր։ Սակայն, երբ լուրեր տարածվել էին, որ նա կարող է խաղալ Ալժիրի ազգային հավաքականում, Սամուելն ասել է. *«Եթե հնարավոր լիներ, ես մեծ սիրով կխաղայի նրանց կազմում։ Ես միշտ սիրել եմ այս երկիրը և դեռ սիրում եմ այն։ Ես ալժիրցի շատ ընկերներ ունեմ։* *Բայց ես երբեք որևէ շփում չեմ ունեցել այդ թիմի ղեկավարության հետ, իմ ելույթները նրանց կազմում անհնար են»*։ 

Ընտանիքը հարուստ չէր. հայրը աշխատում էր որպես որմնադիր, իսկ մայրը՝ որպես բուժքույր։

2019 թվականի հունվարին Սամուելը և նրա ընկերուհի Լոլան Նոել անունով որդի են ունեցել։ Միևնույն ժամանակ, աղջիկը հրաժարվել է երեխայի հետ Ռուսաստան մեկնել՝ մնալով ապրելու Ֆրանսիայում։ Լրագրող Նոբել Առուստամյանի խոսքով՝ այդ իրավիճակն է պատճառը, որ Լոլան բաժանվել է Սամուելից։ Այդ տեղեկությունը հաստատել է ֆուտբոլիստի գործակալ Մոհամմեդ Բենսենաֆին։

## Նշումներ

## Ծանոթագրություններ

## Արտաքին հղումներ
* Ֆուտբոլիստի պրոֆիլ «Լացիո» ֆուտբոլային ակումբի պաշտոնական կայքում

 
Կատեգորիա:Արլ-Ավինյոնի ֆուտբոլիստներ
Կատեգորիա:Գենտի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ